Հեղափոխական պրոլետարիատի սեռական տասներկու պատգամներ

Հեղափոխական պրոլետարիատի սեռական տասներկու պատգամներ, խորհրդային հոգեբույժ Արոն Զալքինդի հայտնի աշխատությունը, որը հրատարակվել է 1924 թվականին և նվիրված է ԽՍՀՄ-ում կանանց և տղամարդկանց անձնական կյանքի կարգավորման հիմնահարցերին, որը հիմնված էր դասակարգային, պրոլետարիական էթիկայի վրա։


== Բովանդակություն ==


== Պատմություն ==
Ա․Բ․ Զալքինդը, կուսակցական աշխատանքի հիգիենայի հարցերում, մեծ նշանակություն է տվել սեռական հարցին։ Նա համարում էր, որ ժամանակակից մարդն իր առօրյա կյանքում տառապում է սեռական ֆետիշիզմով, որն անհրաժեշտ էր հաղթահարել գիտության միջոցով և վերադարձնել սեքսն իր բնականոն ուղուն․ «Անհրաժեշտ է, որպեսզի կոլեկտիվն ավելի ձգի դեպի իրեն, քան սիրային զուգընկերը»։ Հենց այս կերպ է լույս ընծայվել «Հեղափոխական պրոլետարիատի սեռական տասներկու պատգամները»։ Այս սեռական պատգամների ընդհանուր իմաստը հանգում էր նրան, որ պրոլետարիատի էներգիան, որպես ամբողջական դասակարգ, չէր վատնվում սեռական կապերի վրա, որոնք անօգուտ էին իր պատմական առաքելության համար․ «Սեռականն ամեն հարցում պետք է ենթարկվի դասակարգայինին՝ վերջինիս սպասարկելով ամեն ինչում և չխանգարելով ոչ մի բանում։ Այդ իսկ պատճառով մինչև ամուսնությունը, իսկ ավելի կոնկրետ 20-25 տարեկանը, անհրաժեշտ է սեռական զսպվածություն։ Սեռական հարաբերությունը չի կարող հաճախ կրկնվել։ Պետք է լինի հնարավորինս քիչ սեռական բազմազանություն։ Սեռական ընտրությունը պետք է կառուցվի դասակարգային հեղափոխա-պրոլետարիական նպատակահարմարության սկզբունքով։ Չպետք է լինի խանդ»։ Նույնիսկ ամենավերջին 12-րդ պատգամը ուղղված է եղել մարդկանց սեռական կյանքի կանոնակարգմանը․ «Դասակարգը, ելնելով հեղափոխական նպատակահարմարության շահերից, իրավունք ունի խառնվել մյուսների սեռական կյանքին»։


== Գնահատականներ ==
Հոգեբան և թարգմանիչ Սերգեյ Ստեպանովը «Հեղափոխական պրոլետարիատի սեռական տասներկու պատգամների» վերաբերյալ արտահայտվել է հետևյալ կերպ․ Այս պահի դրությամբ Զալքինդի պատգամները ծիծաղելի են հնչում։ Սակայն պետք է ընդունել, որ պաշտոնական գաղափարախոսության բոլոր հետագա պտույտների համար նրա հիմնական տենդենցը՝ սեռական հարցի լուծման գործընթացում, Զալքինդը կռահել կամ մոդելավորել է զարմանալի հեռատեսությամբ։ Բոլորը հիշում են, թե ինչպես 15 տարի առաջ խորհրդա-ամերիկյան հեռուստակամուրջի ժամանակ միլիոնավոր հեռուստադիտողների առաջ պաթետիկ կերպով հայտարարել է, որ․ «Մեզ մոտ սեքս չկա՜»։ Բնականաբար պարզ է, որ այս սկզբունքներին, մոռանալով անգամ դրա հեղինակին, խորհրդային հասարակությունը հետևել է շուրջ կես դար։ Ընտանիքում և դպրոցում սեռական դաստիարակության ամբողջ տեսությունը և պրակտիկան կառուցվել են այս պատգամների վրա, ավելի ճիշտ՝ սուբլիմացված լիբիդոյի գաղափարի վրա։ Այն, իհարկե,  ծայրահեղականություն է և ակնհայտ են դրա բացասական ասպեկտները։ Միայն հարց է առաջանում ավելի լա՞վն է արդյոք մյուս ծայրահեղականությունը, որին ժամանակակից հասարակությունը ընկել է «հակառակ» սկզբունքով։ Չէ որ սեռականության ազատությունից հետո էապես ավելանում են խնդիրները։ Օրինակները բազմաթիվ են։


== Ծանոթագրություններ ==


== Գրականություն ==
Залкинд А. Б. Двенадцать половых заповедей революционного пролетариата // Революция и молодёжь.. — М.: Издательство Коммунистического университета им. Я. М. Свердлова, 1924. (подлинник) (перепечатано в журнале Родина. 1995. № 9.)
Залкинд А. Б. Двенадцать половых заповедей революционного пролетариата // Философия любви. В 2 т.. — М.: Политиздат, 1990. — Т. 2. — С. 224–255.. (pseudology.org/health/12zapovedey.htm — копия)
Сытник И. Г. Женский вопрос в политике государства и его решение на Южном Урале: 1918-1930 гг.: диссертация... кандидата исторических наук: 07.00.02. — Оренбург: Оренбургский государственный педагогический университет, 2006. — 194 с.
Степанов С. С. Заблудившийся революционер А. Б. Залкинд // Школьный психолог. — 2004. — № 1. Архивировано из первоисточника 18 Դեկտեմբերի 2013.


== Արտաքին հղումներ ==
Залкинд А. Б. Двенадцать половых заповедей революционного пролетариата
Twelve Sexual Commandments of Revolutionary Proletariat Archived 2021-04-19 at the Wayback Machine. auf der Webseite soviet-empire.com